als_Latn dik_Latn sag_Latn
Lajme dhe Aktivitete
KËSHILLTARI I OBAMËS VIZITOI MEDICAL PARK'UN
Michael M. Honda, një nga këshilltarët e Presidentit të SHBA'së Barack Obama, dhe një nga drejtuesit e reformës "Obama Care" në kujdesin shëndetësor të SHBA'së, vizitoi Kompleksin Spitalor Medical Park Göztepe dhe mori informacione të detajuara rreth modelit Turk të kujdesit shëndetësor nga përfaqësuesit tanë të Qendrës së Pacientëve Ndërkombëtarë. Më pas ai vizitoi dhomën e kripës dhe largoi stresin duke u detoksuar në Njësinë e Jetës së Shëndetshme të Kompleksit Spitalor Medical Park Göztepe.
Z. Michael M. Honda, një prej këshilltarëve të Obamës në çështjet e kujdesit shëndetësor, një nga drejtuesit e reformës "Obama Care" në kujdesin shëndetësor që po zbatohet gradualisht nga Qeveria e Obamës dhe një nga Anëtarët e Kongresit të Distriktit të 17'të të Kalifornisë, i cili ndodhej në Turqi për të marrë informacione të detajuara në lidhje me sistemin Turk të Kujdesit Shëndetësor, në kuadër të vizitës së tij në vendin tonë, vizitoi edhe Kompleksin Spitalor Medical Park Göztepe.
Gjatë kësaj vizite katër-orëshe, zoti Honda mori informacione në lidhje me sistemin Turk të Kujdesit Shëndetësor dhe me biznesin spitalor të vendit tonë, dhe më pas ai bëri një shëtitje në spital së bashku me përfaqësuesit e Qendrës së Pacientëve Ndërkombëtarë të Grupit Spitalor Medical Park.
"SISTEMI TURK I KUJDESIT SHËNDETËSOR ËSHTË NJË MODEL QË MUND TË ADOPTOHET NË SHBA"
Duke deklaruar se sistemi shëndetësor turk është një model që mund të adoptohet në sistemin e kujdesit shëndetësor amerikan z. Honda shtoi "Unë jam shumë i impresionuar nga kjo periudhë 4-orëshe, që kalova në Kompleksin Spitalor Medical Park Göztepe. Të gjithë shtetasit Turq, nga të gjitha nivelet socio-ekonomike, kanë mundësi të përfitojnë me lehtësi dhe shpejtësi prej shërbimeve cilësore të kujdesit shëndetësor. Në SHBA, nga shërbimet shëndetësore cilësore mund të përfitojnë vetëm shtetasit që janë në gjendje ti përballojnë ato, dhe këta shtetas përbëjë vetëm një përqindje të vogël të popullsisë. Popullsia shpenzon minimalisht 300 - 400 $ në muaj për sigurimet shëndetësore. Objektivi ynë është që tu ofrojmë të gjithë shtetasve amerikanë mundësi të barabarta për të përfituar nga shërbimet e kujdesit shëndetësor. Ne mund ta realizojmë këtë me reformat "Obama Care".
"TURQIA RENDITET NDËR VENDET ROL MODEL NË MBARË BOTËN NË LIDHJE ME SISTEMIN E KUJDESIT SHËNDETËSOR "
Duke deklaruar se Turqia renditet ndër vendet rol model në mbarë botën në lidhje me turizmin mjekësor dhe është duke u zhvilluar gradualisht në këtë drejtim, z Honda tha: "shërbimet e kujdesit shëndetësor me cilësi të lartë, të kombinuara me çmime të ulëta, në krahasim me Evropën, janë elementë që kanë efekt të konsiderueshëm në pacientët ndërkombëtarë, të cilët preferojnë Turqinë për tu kuruar. Me këtë progres, Turqia, për një kohë të shkurtër do të shndërrohet në një model për të gjitha vendet Evropiane."
"SISTEMI TURK I KUJDESIT SHËNDETËSOR SHËRBEN SI MODEL PËR MBARË BOTËN"
Të gjithë shtetasit, nga të gjitha nivelet socio-ekonomike, kanë mundësi të përfitojnë prej shërbimeve cilësore të kujdesit shëndetësor, ndërkohë që sigurimet shëndetësore shtetërore përfshijnë edhe spitalet private në Turqi. Si rrjedhojë, koha e nevojshme për ekzaminimin, diagnostikimin dhe trajtimin ulet në mënyrë të ndjeshme. Modeli Turk është një model i kualifikuar për të shërbyer si model në mbarë botën. Përveç kësaj, numri i pacientëve ndërkombëtarë që vizitojnë Turqinë po rritet në mënyrë të dukshme. Pas hyrjes në fuqi të reformës së kujdesit shëndetësor, pacientët e huaj kanë filluar të vizitojë Turqinë, ndërkohë që në të kaluarën shtetasit Turq udhëtonin në Evropë për tu kuruar.
MEDICAL PARK - AKTOR KRYESOR NË TURIZMIN MJEKËSOR
Grupi Spitalor Medical Park, një aktor kryesor në këtë sektor, gjatë viteve të fundit ka arritur një shkallë të larë përparimi në turizmin mjekësor dhe ka filluar të ketë një numër të madh kërkesash për trajtim nga pacientë ndërkombëtarë nga e gjithë bota, duke përfshirë edhe nga SHBA'ja.
Medical Park tërheq një numër më të madh pacientësh ndërkombëtarë duke u ofruar shërbim të kompletuar pacientëve ndërkombëtarë që të vijnë në Turqi derisa ata të kthehen përsëri në vendet e tyre, duke u kujdesur për çdo detaj që përfshin transportin, transferimet, akomodimin, udhëzimet për trajtimin dhe medikamentet.
Medical Park, anëtar i Shoqatës Turko - Amerikane të Turizmit Shëndetësor (TAHTAS), do të vazhdojë aktivitetet promovuese në SHBA dhe një numër i konsiderueshëm i pacientëve ndërkombëtarë do të mirëpriten në vendin tonë në kuadër të turizmit mjekësor.
Për më shumë informacion:
Qendra e Pacientëve Ndërkombëtarë / Departamenti i Marketingut
Beyza Meric
Pinar Belendir
+90 212 227 11 00
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pap_Latn ilo_Latn unk